
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 0T/45/2025 8725011072 30. 10. 2025 JUDr. Dominika Ordzovenská ECLI:SK:OSPP:2025:8725011072.1
Rozhodnutie Okresný súd Poprad, sudkyňou pre prípravné konanie JUDr. Dominikou Ordzovenskou, podľa § 353 ods. 1 Trestného poriadku, dňa 30. októbra 2025 v Poprade, vydáva tento rozhodol: Obvinený A. B., nar. XX.XX.XXXX v Poprade, trvale bytom C. XXXX/XXX, XXX XX D., uznáva
sa
z a v i n n é h o, ž e
dňa 27.10.2025 v čase o 19:42 hod. v Poprade mestskej časti Veľká, na C. E. viedol ako vodič motorové vozidlo továrenskej značky Kia Ceed, EČV: D., kde ako vychádzal z parkoviska pri reštaurácii C. C., bol zákonným spôsobom zastavený a následne kontrolovaný hliadkou Pohotovostnej motorizovanej jednotky Krajského riaditeľstva PZ Prešov, vysunuté pracovisko Poprad, pričom motorové vozidlo viedol napriek tomu, že rozhodnutím Okresného dopravného inšpektorátu Poprad sp. zn. ORPZ-PPODI2-84/2023-P, ktoré nadobudlo právoplatnosť dňa 22.05.2023, bol uznaný za vinným zo spáchania priestupku podľa § 22 ods. 1 písm. c) (prvého bodu), písm. f) zákona č. 372/1990 Zb. o priestupkoch, za čo mu bol uložený zákaz činnosti viesť motorové vozidlá na dobu 30 (tridsať) mesiacov a to do 22.11.2025, teda maril výkon rozhodnutia iného orgánu verejnej moci tým, že vykonával činnosť, na ktorú sa vzťahuje rozhodnutie iného štátneho orgánu o zákaze činnosti, čím
spáchal
prečin marenia výkonu úradného rozhodnutia podľa § 348 ods. 1 písm. d) Trestného zákona. Za
to
mu
súd
ukladá:
Podľa § 348 ods. 1 Trestného zákona, za použitia § 38 ods. 2 Trestného zákona trest odňatia slobody v trvaní 6 (šesť) mesiacov. Podľa § 51 ods. 1 Trestného zákona s použitím § 49 ods. 1 písm. a) Trestného zákona výkon uloženého trestu podmienečne odkladá a ukladá probačný dohľad nad jeho správaním v skúšobnej dobe. Podľa § 51 ods. 2 Trestného zákona určuje skúšobnú dobu podmienečného odsúdenia v trvaní 18 (osemnásť) mesiacov. Podľa § 51 ods. 3 písm. b) Trestného zákona obmedzenie spočívajúce v zákaze požívania alkoholických nápojov a iných návykových látok.
Podľa § 61 ods. 1, ods. 2 Trestného zákona trest zákazu činnosti viesť všetky druhy motorových vozidiel v trvaní 24 (dvadsaťštyri) mesiacov. maril výkon rozhodnutia iného orgánu verejnej moci tým, že vykonával činnosť, na ktorú sa vzťahuje rozhodnutie iného štátneho orgánu o zákaze činnosti, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

